Geran (filem)

Geran (atau dikenali sebagai The Deed of Death) merupakan filem aksi silat Malaysia 2019. Filem ini mempamerkan pencak silat, dan mengisahkan satu keluarga pesilat yang perlu pertahankan nama dan tanah rumah mereka daripada tergadai setelah adik mereka lari dengan geran tanah.

Ia ditayangkan pada 10 Oktober 2019 di Malaysia dan Brunei. Filem ini mendapat kepujian atas aksi-aksi silatnya.

 Sinopsis 
Di Kedah, Ali dan Fatimah dari satu keluarga petani dan pesilat Gayong berasa amat marah dan kesal apabila adik bongsu mereka, Mat Arip, yang terlibat dalam lumba kereta haram dan berjudi, kini lari dengan geran tanah pusaka rumah mereka. Mat Arip telah mencagarkan geran tanah ayah mereka kepada sindiket ceti Haji Daud. Haji Daud pula ialah musuh Pak Nayan dalam silat dan mengugut keluarga mereka. Untuk menjaga nama dan tanah rumah daripada tergadai, mereka kini perlu menentang untuk menyelamatkan adik mereka yang ditangkap oleh sindiket itu dan menuntut semula geran tanah keluarga mereka.

 Pelakon 
 Namron sebagai Pak Nayan
 Khoharullah Majid sebagai Ali
 Feiyna Tajudin sebagai Fatimah
 Fad Anuar sebagai Mat Arip
 Azlan Komeng sebagai Kahar
 Taiyuddin Bakar sebagai Mi Piang
 Megat Sharizal sebagai Man Bangla
 Aeril Zafrel sebagai Lah (anak saudara Haji Daud)
 Niezam Zaidi sebagai Asan
 Adam Shahz sebagai At
 Kasturi Majid sebagai Tora King
 Sham Majid sebagai Yon
 Yusran Hashim sebagai Chot
 Abinoorizuadin sebagai Pak Teh
 Faizal Hussein sebagai Haji Daud
 Fatimah Abu Bakar sebagai Haryati, pencerita

Penerbitan
FIlem ini mempamerkan silat seni gayong dari Pertubuhan Gayong Pusaka. Filem ini tidak menggunakan pelagak ngeri (stuntman), pelakonnya melakukan aksi sendiri kerana mereka berpengalaman dalam silat atau para pesilat sebenar."Geran angkat seni tempur silat Melayu". Berita harian‘Filem silat ini cerminkan kita - Melayu’. Malaysiakini.com Dialog filem ini menggunakan Bahasa Melayu loghat Kedah, dengan sarikata bahasa baku Malaysia disediakan.

Masa depan
Tajuk untuk prekuel Geran didedahkan sebagai Abang manakala tajuk untuk sekuel Geran didedahkan sebagai Geran 2 (atau dikenali sebagai The Deed of Death 2.

Sumber rujukan

 Pautan luar 
 Geran di Cinema.com.my
 Trailer Geran di Youtube


Kategori:Filem Malaysia tahun 2019
Kategori:Filem aksi Malaysia
Kategori:Filem silat
Kategori:Filem arahan Areel Abu Bakar